Regler for affaldshåndtering i Baunevangen:

HUSHOLDNINGSAFFALD:  
Afleveres i **grønne containere** placeret i nærområdet.  
Anvendes kun til husholdningsaffald emballeret i lukkede plastposer, samt emballage der har været i direkte kontakt med fødevarer.  
  
AVISER, BLADE & BROCHURER:  
Afleveres i **grøn aviscontainer** placeret i nærområde.  
  
FLASKER OG HUSHOLDNINGSGLAS:  
Afleveres i **blå flaskecontainer** placeret i nærområdet.  
  
BATTERIER:  
**Små batterier:** Afleveres i plastbeholder placeret i kældergangene eller i beholder på trailer.  
**Større batterier:** Afleveres på afmærket hylde i affaldsgårdens beboerrum, som er tilgængelig 24 timer i døgnet.  
  
LYSSTOFRØR:  
Afleveres i affaldsgårdens beboerrum (24 timer) på afmærket plads.  
  
MALING OG KEMIKALIER:  
Maler– og kemikalierester skal altid afleveres i affaldsgårdens beboerrum (24timer) og placeres på de afmærkede hylder. Dette gælder også for tom emballage.  
  
HAVEAFFALD:  
Haveaffald afleveres i containeren placeret ved Baunevangens tidligere storskraldsplads imellem PM. og MBA. Placer haveaffaldet så langt tilbage i containeren som muligt. Det giver den bedste udnyttelse af kapaciteten.   
Haveaffald skal være i løs vægt, bundet eller i papirposer.

STØRRE AFFALDSENHEDER:  
Større affaldsenheder skal afleveres i affaldsgårdens beboerrum (24 timer).  
Eksempel:  
**Borde, stole, reoler, senge, havemøbler, havegrill, parasoller, større træ-/plastplader, større gulvtæpper samt sanitet og hårde hvidevarer.**  
  
Til brug for transport af større effekter, er der placeret en trækvogn i hver af afdelingens tørregårde. Disse skal straks returneres og fastlåses efter brug.

Porten til beboerrummet skal altid forlades aflåst.  
Udleveret nøgle passer til beboerrum og trækvogne.  
  
MINDRE AFFALDSENHEDER:  
Mindre affaldsenheder placeres på trailer, som er fast opstillet i nærområderne på faste pladser.  
Ejendomsfunktionærerne vil løbende afhente og tømme trailerne, og straks returnere dem på deres faste plads.   
Når traileren ikke er på pladsen, må der ikke stilles affald på pladsen.

* Knust glas skal være forsvarligt indpakket og tydeligt mærket “GLAS”.
* Mindre pap– og papireffekter skal pakkes i klare plastposer/sække.
* Papkasser skal altid være slået sammen!!!!!!!!!
* Mindre effekter indenfor træ, plast, metal og elektronik.

BYGGEAFFALD:  
Byggeaffald, som havefliser, beton, nedtagne fliser fra køkken og bad, samt grus og sten må ikke placeres på affaldstrailer eller i beboerrummet. **Dette skal altid køres til kommunens containerplads af beboer.**